stanford-oval/wikipedia huggingface dataset:
สโมสรฟุตบอลลิเวอร์พูล
เกียรติประวัติ

ถ้วยรางวัลแรกของลิเวอร์พูลคือแลงคาเชอร์ลีก ซึ่งชนะเลิศในฤดูกาลแรกของสโมสร ต่อมาใน ค.ศ. 1901 สโมสรชนะเลิศลีกสมัยแรก ในขณะที่สมัยที่ 19 หรือสมัยล่าสุดเกิดขึ้นใน ค.ศ. 2020 ความสำเร็จแรกในเอฟเอคัพเกิดขึ้นใน ค.ศ. 1965 ช่วงที่ลิเวอร์พูลชนะถ้วยรางวัลมากที่สุดคือทศวรรษ 1980 ซึ่งสโมสรชนะเลิศลีก 6 สมัย เอฟเอคัพ 2 สมัย ลีกคัพ 4 สมัย ฟุตบอลลีกซูเปอร์คัพ 1 สมัย แชริตีชีลด์ 5 สมัย (ร่วมกับสโมสรอื่น 1 สมัย) และยูโรเปียนคัพ 2 สมัย
สโมสรมีจำนวนนัดที่ชนะและคะแนนบนลีกสูงสุดมากกว่าทีมอื่นในอังกฤษ ลิเวอร์พูลยังมีอันดับในลีกโดยเฉลี่ยสูงสุด (3.3) ในช่วง 50 ปีนับถึง ค.ศ. 2015 และมีอันดับลีกเฉลี่ยสูงเป็นอันดับที่สอง (8.7) ในช่วง ค.ศ. 1900–1999 รองจากอาร์เซนอล
ลิเวอร์พูลเป็นสโมสรบริติชที่ประสบความสำเร็จมากที่สุดในระดับนานาชาติที่ 14 สมัย โดยชนะเลิศยูโรเปียนคัพหรือยูฟ่าแชมเปียนส์ลีก ซึ่งเป็นการแข่งขันระดับสโมสรสูงสุดของยูฟ่า 6 สมัย นับเป็นสถิติสูงสุดของทีมอังกฤษ และเป็นรองเพียงเรอัลมาดริดและเอซี มิลาน การชนะเลิศยูโรเปียนคัพสมัยที่ 5 ของลิเวอร์พูลใน ค.ศ. 2005 ทำให้สโมสรได้รับถ้วยรางวัลถาวรและยังได้รับตราผู้ชนะหลายสมัยด้วย ลิเวอร์พูลยังถือสถิติเป็นทีมจากอังกฤษที่ชนะเลิศยูฟ่าคัพ การแข่งขันระดับที่สองของสโมสรยุโรป มากที่สุดที่ 3 สมัย ใน ค.ศ. 2019 สโมสรชนะเลิศฟุตบอลชิงแชมป์สโมสรโลกเป็นสมัยแรก ทำให้เป็นสโมสรแรกจากอังกฤษที่ชนะเลิศสามรายการระดับทวีป ได้แก่ สโมสรโลก แชมเปียนส์ลีก และยูฟ่าซูเปอร์คัพ
| ระดับ | การแข่งขัน | ชนะเลิศ | ฤดูกาล |
| --- | --- | --- | --- |
| ประเทศ | เฟิสต์ดิวิชัน/พรีเมียร์ลีก | 19 | 1900–01, 1905–06, 1921–22, 1922–23, 1946–47, 1963–64, 1965–66, 1972–73, 1975–76, 1976–77, 1978–79, 1979–80, 1981–82, 1982–83, 1983–84, 1985–86, 1987–88, 1989–90, 2019–20 |
| ประเทศ | เซคันด์ดิวิชัน | 4 | 1893–94, 1895–96, 1904–05, 1961–62 |
| ประเทศ | เอฟเอคัพ | 8 | 1964–65, 1973–74, 1985–86, 1988–89, 1991–92, 2000–01, 2005–06, 2021–22 |
| ประเทศ | ฟุตบอลลีกคัพ/อีเอฟแอลคัพ | 10 | 1980–81, 1981–82, 1982–83, 1983–84, 1994–95, 2000–01, 2002–03, 2011–12, 2021–22, 2023-24 |
| ประเทศ | เอฟเอแชริตีชีลด์/เอฟเอคอมมิวนิตีชีลด์ | 16 | 1964*, 1965*, 1966, 1974, 1976, 1977*, 1979, 1980, 1982, 1986*, 1988, 1989, 1990*, 2001, 2006, 2022  (* ร่วม) |
| ประเทศ | ฟุตบอลลีกซูเปอร์คัพ | 1 | 1985–86 |
| ทวีป | ยูโรเปียนคัพ/ยูฟ่าแชมเปียนส์ลีก | 6 | 1976–77, 1977–78, 1980–81, 1983–84, 2004–05, 2018–19 |
| ทวีป | ยูฟ่าคัพ/ยูฟ่ายูโรปาลีก | 3 | 1972–73, 1975–76, 2000–01 |
| ทวีป | ยูฟ่าซูเปอร์คัพ | 4 | 1977, 2001, 2005, 2019 |
| โลก | ฟีฟ่าคลับเวิลด์คัพ | 1 | 2019 |
เกียรติประวัติ > ระดับรอง

แลงคาเชอร์ลีก
ชนะเลิศ (1) : 1892–93
เชอริฟฟ์ออฟลอนดอนชาริตีชีลด์
ชนะเลิศ (1) : 1906
เกียรติประวัติ > ดับเบิลแชมป์และทริปเปิลแชมป์

ดับเบิลแชมป์:
ลีกและเอฟเอคัพ (1) : 1985–86
ลีกและลีกคัพ (3) : 1981–82, 1982–83, 1983–84
ลีกและยูโรเปียนคัพ (2) : 1976–77, 1983–84
ลีกและยูฟ่าคัพ (2) : 1972–73, 1975–76
ลีกคัพและยูโรเปียนคัพ (1) : 1980–81
เอฟเอคัพและลีกคัพ (1) : 2021–22
ทริปเปิลแชมป์:
ลีก, ลีกคัพและยูโรเปียนคัพ (1) : 1983–84
เอฟเอคัพ, ลีกคัพและยูฟ่าคัพ (1) : 2000–01
บรรณานุกรม

Cox, Richard; Russell, Dave; Vamplew, Wray (2002). Encyclopedia of British football. Routledge. ISBN 0-7146-5249-0.
Crilly, Peter (2007). Tops of the Kops: The Complete Guide to Liverpool's Kits. Trinity Mirror Sport Media. ISBN 978-1-905266-22-7.
Graham, Matthew (1985). Liverpool. Hamlyn Publishing Group. ISBN 0-600-50254-6.
Kelly, Stephen F. (1999). The Boot Room Boys: Inside the Anfield Boot Room. HarperCollins. ISBN 0-00-218907-0.
Kelly, Stephen F. (1988). You'll Never Walk Alone. Queen Anne Press. ISBN 0-356-19594-5.
Liversedge, Stan (1991). Liverpool:The Official Centenary History. Hamlyn Publishing Group. ISBN 0-600-57308-7.
Moynihan, Leo (2009). The Pocket Book of Liverpool. Turnaround Publisher Services. ISBN 9781905326624.
Pead, Brian (1986). Liverpool A Complete Record. Breedon Books. ISBN 0-907969-15-1.
Reade, Brian (2009). 44 Years with the Same Bird. Pan. ISBN 978-1-74329-366-9.
แหล่งข้อมูลอื่น

เว็บไซต์อย่างเป็นทางการของทีมลิเวอร์พูล (อังกฤษ)
เว็บไซต์อย่างเป็นทางการของทีมลิเวอร์พูล (ไทย)
รวบรวมประวัติศาสตร์ทีมลิเวอร์พูล
สโมสรฟุตบอลลิเวอร์พูล ที่เฟซบุ๊ก
จอห์น โฮลดิง ผู้ก่อตั้งสโมสรฟุตบอลลิเวอร์พูล
รูปปั้น บิลล์ แชงคลี ด้านนอก แอนฟีลด์ แชงคลีพาสโมสรเลื่อนชั้นสู่เฟิสต์ดิวิชันและชนะเลิศลีกสูงสุดครั้งแรกตั้งแต่ ค.ศ. 1947
อนุสรณ์สถานฮิลส์โบโร จารึกชื่อผู้เสียชีวิต 97 คนจากภัยพิบัติฮิลส์โบโร
ถ้วยยูโรเปียนคัพที่ลิเวอร์พูลชนะเลิศสมัยที่ 5 เมื่อ ค.ศ. 2005
สีชุดทีมเหย้าของลิเวอร์พูลตั้งแต่ ค.ศ. 1892 ถึง 1896
ตราสโมสรของลิเวอร์พูลอีกรูปแบบหนึ่งบนประตูแชงคลี
แอนฟีลด์ สนามเหย้าสโมสรฟุตบอลลิเวอร์พูล
คอปิตส์ ในฝั่ง เดอะค็อป
ประตูแชงคลี สร้างขึ้นเพื่อเป็นเกียรติให้กับอดีตผู้จัดการทีม บิลล์ แชงคลี
ผู้เล่นลิเวอร์พูล (ชุดสีเทา) ระหว่างการแข่งขันพบกับแมนเชสเตอร์ยูไนเต็ดที่โอลด์แทรฟฟอร์ด เมื่อวันที่ 14 มีนาคม ค.ศ. 2009 โดยลิเวอร์พูลชนะด้วยผลประตู 4–1
สตีเวน เจอร์ราร์ด กัปตันทีมที่รับใช้ยาวนานที่สุดของลิเวอร์พูล
ถ้วยยูโรเปียนคัพหกใบที่ลิเวอร์พูลได้จากการชนะเลิศตั้งแต่ ค.ศ. 1977 ถึง 2019 จัดแสดงในพิพิธภัณฑ์ของสโมสร
บรูซ ลี

บรูซ ลี (อังกฤษ: Bruce Lee) หรือ หลี่ เสี่ยวหลง (จีน: 李小龙; พินอิน: Lǐ Xiǎolóng; 27 พฤศจิกายน ค.ศ. 1940 — 20 กรกฎาคม ค.ศ. 1973) เกิดที่ซานฟรานซิสโก เป็นดาราจีนที่โด่งดังในระดับฮอลลีวูด ด้วยความสามารถด้านศิลปะการต่อสู้แบบจีทคุนโด้ เขาสามารถพูดอังกฤษ จีน ญี่ปุ่น และยังเป็นแชมเปี้ยนเต้นชะชะช่า ในปี 1967 นิตยสารเอ็มไพร์ (อังกฤษ) จัดเขาเป็นหนึ่งใน 100 ดารานำตลอดกาล
ประวัติ

เขาเริ่มแสดงภาพยนตร์ตั้งแต่ยังเป็นทารกหนึ่งขวบ จากนั้นได้เป็นดาราในหนังฮ่องกงมาตั้งแต่เด็ก ๆ เรื่อยมา และเดินทางออกจากฮ่องกงไปอเมริกาเมื่อปี 1958 โดยไม่มีเงินแต่ใช้การสอนเต้นรำแลกทุนการเดินทาง เขาไปเรียนรู้กังฟูกับอาจารย์จีนหลายคนเพิ่มเติม จนกลายเป็นหนุ่มยอดกังฟู และยังเรียนคาราเต้เพิ่มเติม ในสาขา Kenpo Karate จากอาจารย์ญี่ปุ่นในกลางทศวรรษที่ 60
ภาพยนตร์เรื่องแรกของบรูซ ลี ที่ได้ฉายโรงในอเมริกาคือ Xi lu xiang หรือ My Son, Ah Chung (1950) ตอนที่เขายังอายุสิบขวบ จากนั้นลีแสดงภาพยนตร์มาตลอด เขาได้เข้าร่วมเป็นดารารับเชิญในทีวีมาตั้งแต่ปี 1966 รวมถึงเรื่อง The Green Hornet หรือ เพชฌฆาตหน้ากากแตน ที่เคยฉายในเมืองไทยสมัยก่อน แต่ภาพยนตร์ที่โด่งดังในอเมริกาคือ Tang shan da xiong หรือ The Big Boss  ไอ้หนุ่มซินตึ๊ง (หนังปี 1971 ฉายในอเมริกาปี 1972)
ลียังมีอาชีพสอนกังฟูค่าตัวแพงถึง 275 ดอลลาร์ต่อชั่วโมง และเขียนหนังสือเกี่ยวกับศิลปะการต่อสู้จีนหลายเล่ม ในปี 1964 เขากับคู่หูเปิดรับนักเรียนกังฟูที่ไม่ใช่เอเชียอย่างเป็นทางการในเมืองโอ๊กแลนด์ หลังจากสองปีก่อนเขาเคยเทรนคนผิวขาวคนแรกเล่นกังฟู และก่อนหน้านั้นเล็กน้อยในปี 1964 มีสตูดิโอสอนกังฟูไม่จำกัดสีผิวเป็นแห่งแรกในโลกที่ไชน่าทาวน์ ในลอสแอนเจลิส
ในปี 1973 บรูซ ลี เสียชีวิตด้วยโรคลมชัก ณ โรงพยาบาลกู๊ดโฮพ (Good Hope) ประเทศฮ่องกง ซึ่งเป็นสาเหตุให้ชักกะทันหันและมีอาการสมองบวมน้ำแทรกซ้อนตามมาจนทำให้เขาถึงแก่ความตาย ขณะอายุเพียง 32 ปี มีบุตร 2 คน คือ แบรนดอน ลี และ แชนนอน ลี
ถึงบรูซ ลีจะเสียชีวิตแล้วก็ตาม ลีคิดค้นศิลปะการป้องกันตัวที่มีชื่อว่า "จีทคุนโด้" ซึ่งเป็นหนึ่งในศิลปะการป้องกันตัวที่ได้รับการยอมรับไปทั่วโลก
สื่อ > หนังสือ

Chinese Gung-Fu: The Philosophical Art of Self Defense (Bruce Lee's first book) – 1963
Tao of Jeet Kune Do (Published posthumously) – 1973
Bruce Lee's Fighting Method (Published posthumously) – 1978
สื่อ > ภาพยนตร์

ไอ้หนุ่มซินตึ๊ง (ค.ศ. 1971) (US title: The Big Boss)
ไอ้หนุ่มซินตึ๊ง ล้างแค้น (ค.ศ. 1972) (US title: Fists of Fury)
สื่อ > Concord Production Inc.

ไอ้หนุ่มซินตึ๊ง บุกกรุงโรม (ค.ศ. 1972) (US titles: Return of the Dragon, Revenge of the Dragon, Way of the Dragon)
ไอ้หนุ่มซินตึ๊ง เกมมังกร, (ค.ศ. 1978) (US titles: Game of Death)
ไอ้หนุ่มซินตึ๊ง มังกรประจัญบาน (ค.ศ. 1973) (US titles: Enter the Dragon)
ไอ้หนุ่มซินตึ้ง ระห่ำแตก (ค.ศ.1981) (US titles: The Tower of Death)
ไอ้หนุ่มซินตึ้ง เกมมรณะ ภาค2 บุกโตเกียว (ค.ศ. 1981) (US titles: Game of Death II) บรู๊ซลี ถ่ายไม่จบ เพราะเสียชีวิตก่อน และได้ใช้คนอื่นมาแสดงต่อจนจบ โดยใช้กลวิธีเขียนบทขึ้นใหม่ ใช้สแตนด์อิน 2 คน (หนึ่งในนั้นคือ หยวนเปียว) มาแทนลี คอยโผล่ในเงามืด ติดหนวด- ใส่แว่นดำอำพราง ใช้หน้ากากแปะบนกระจกต่อหัวสแตนด์อิน)
สื่อ > Concord Production Inc. > โทรทัศน์

The Green Hornet (26 episodes, 1966–1967) .... Kato
Batman (Episodes: "The Spell of Tut" 28 September 1966, "A Piece of the Action" 1 March 1967, "Batman's Satisfaction" 2 March 1967) .... Kato
Ironside (Episode: "Tagged for Murder" 26 October 1967) .... Leon Soo
Blondie (Episode: "Pick on Someone Your Own Size", 1968)
Here Come the Brides (Episode: "Marriage Chinese Style" 9 April 1969) .... Lin
Longstreet (4 episodes, 1971) .... Li Tsung
The Pierre Berton Show (1971) .... Himself
แหล่งข้อมูลอื่น

Bruce Lee Foundation
Bruce Lee ที่ออลมูวี
Bruce Lee ที่ฮ่องกงมูวีเดตาเบส
Bruce Lee ที่อินเทอร์เน็ตมูวีเดตาเบส
บรูซ ลี ผลงานเพลงที่ดิสคอกส์
| ด ค กบรูซ ลี |
| --- | --- | --- |
| บทความหลัก |  เจี๋ยฉวนเต้า  หย่งชุน  ผลงานภาพยนตร์  |  |
| ภาพยนตร์ |  ไอ้หนุ่มซินตึ๊ง (ค.ศ. 1971)  ไอ้หนุ่มซินตึ๊ง ล้างแค้น (ค.ศ. 1972)  ไอ้หนุ่มซินตึ๊ง บุกกรุงโรม (ค.ศ. 1972)  ไอ้หนุ่มซินตึ๊ง มังกรประจัญบาน (ค.ศ. 1973)  ไอ้หนุ่มซินตึ๊ง เกมมังกร (ค.ศ. 1978)  |  |
| บุคคลเกี่ยวข้อง |  แบรนดอน ลี  หยิปหมั่น  ชัค นอร์ริส  ฮวาง อินซิก  จี ฮันแจ  แดน อีโนซันโต  เจมส์ โคเบิร์น  สตีฟ แม็กควีน  |  |
| วัฒนธรรมร่วมสมัย |  ดราก้อน ลี  เฟยหลง  มาร์แชล ลอว์  เค็นชิโร่  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 2  3  เวิลด์แคต 
ประจำชาติ:  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  สหรัฐ  สวีเดน  ลัตเวีย  ไต้หวัน  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  เนเธอร์แลนด์  โปแลนด์ 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Synchronkartei  Deutsche Biographie  Trove 
อื่น ๆ:  SNAC  IdRef
สีเรียงเซียนโต๊ด

บทความนี้เกี่ยวกับภาพยนตร์ฉายเมื่อ พ.ศ. 2557 สำหรับความหมายอื่น ดูที่ 4 KINGS
| สีเรียงเซียนโต๊ด |
| --- | --- |
กำกับ: ศุภกิจ ตังทัตสวัสดิ์
เขียนบท: ศุภกิจ ตังทัตสวัสดิ์
อำนวยการสร้าง: สมศักดิ์ เตชะรัตนประเสริฐ
นักแสดงนำ: ชาคริต แย้มนาม  สุเทพ โพธิ์งาม  อัครินทร์ อัครนิธิเมธรัฐ  ภัทรา อธิราษฎร์กุล
บริษัทผู้สร้าง: สหมงคลฟิล์ม อินเตอร์เนชั่นแนล 
วันฉาย:  30 มกราคม พ.ศ. 2557
ประเทศ: ประเทศไทย
ภาษา: ไทย
ข้อมูลจากสยามโซน
สีเรียงเซียนโต๊ด (อังกฤษ: 4 KINGS) เป็นภาพยนตร์แนวคอเมดี้ กำกับและเขียนบทโดย ศุภกิจ ตังทัตสวัสดิ์ ออกฉายในโรงภาพยนตร์โดยสหมงคลฟิล์ม อินเตอร์เนชั่นแนล ในวันที่ 30 มกราคม พ.ศ. 2557 นำแสดงโดย ชาคริต แย้มนาม, สุเทพ โพธิ์งาม, อัครินทร์ อัครนิธิเมธรัฐ และภัทรา อธิราษฎร์กุล ภาพยนตร์ทำรายได้ 10 ล้านบาท
นักแสดง

ชาคริต แย้มนาม รับบทเป็น โต๊ด - นักมายากลอยู่ในบาร์ มือไว ชำนาญเรื่องกลซ่อนไพ่ เปลี่ยนไพ่ ชนิดไม่มีใครมองได้ทัน
สุเทพ โพธิ์งาม รับบทเป็น เซียน - เซียนพระชื่อดังย่านท่าพระจันทร์ เติบโตและคลุกคลีมากับวงการพระตั้งแต่เด็ก ปัจจุบันเป็นเจ้าของร้านเช่าพระเครื่อง และชำนาญด้านการปลอมพระ
อัครินทร์ อัครนิธิเมธรัฐ รับบทเป็น เรียง - โตมากับการพนัน ชนไก่ ไฮโล ไพ่ หวย ปลากัด น้ำเต้าปูปลา บอล เล่นหมดทุกอย่าง การพนันอยู่ในสายเลือด แถมยังเก่งพนันทุกอย่างไม่เคยทำให้พ่อแม่ผิดหวังเลยสักครั้ง เป็นหลานแท้ ๆ ของเซียน
ภัทรา อธิราษฎร์กุล รับบทเป็น ศรี - โคโยตี้สาวสวยสุดเซ็กซี่ ด้วยเสน่ห์ยั่วยวนจนใครก็ไม่กล้าปฏิเสธเธอ กร้านโลกสู้คน และไม่กลัวใคร
ชนิตร์นันท์ บุษราคัมวงศ์ รับบทเป็น เสี่ยชูชัย - โคตรเซียนไพ่อันดับหนึ่ง เจ้าของบ่อนใหญ่ฝั่งเขมร มีบอดี้การ์ดข้างกายล้วนเป็นสาวสวยเซ็กซี่
อนุวัฒน์ นิวาตวงศ์ รับบทเป็น เสี่ยปู - เจ้าของบ่อนกลางกรุง เซียนพนันตัวพ่อ รับพนันทุกชนิดตั้งแต่แทงบอลยันปลากัด ฝีมือด้านการพนันเก่งฉกาจ
โยกเยก เชิญยิ้ม รับบทเป็น โตโน่ - ลูกน้องคนสนิทของเสี่ยปู เข้าวงการได้เพราะพี่สาวเป็นเมียเสี่ยปู มักทำอะไรไม่เคยไว้หน้าเสี่ยปู
อรจิรา แหลมวิไล รับบทเป็น แฟนของโต๊ด
กิตติ เชี่ยววงศ์กุล รับบทเป็น เจ้าของค่ายมวย
แหล่งข้อมูลอื่น

สีเรียงเซียนโต๊ด ที่สยามโซน
ประเทศลัตเวียในโอลิมปิกฤดูหนาว 2026

| ประเทศลัตเวีย ในกีฬาโอลิมปิกฤดูหนาว 2026 |
| --- | --- |
ธงชาติลัตเวีย
รหัสประเทศ: LAT
เอ็นโอซี: คณะกรรมการโอลิมปิกลัตเวีย
เว็บไซต์: www.olimpiade.lv (ในภาษาลัตเวีย)
ณ มิลาน และ กอร์ตีนาดัมเปซโซ, อิตาลี 6–22 กุมภาพันธ์ ค.ศ. 2026
นักกีฬา: 29 คน (ชาย 27 คน / หญิง 2 คน) ใน 3 ชนิดกีฬา
การเข้าร่วมแข่งขันกีฬาโอลิมปิกฤดูหนาว
auto
ประเทศลัตเวีย จะเข้าร่วมการแข่งขันกีฬาโอลิมปิกฤดูหนาว 2026 ที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 นับเป็นการเข้าร่วมการแข่งขันกีฬาโอลิมปิกฤดูหนาวครั้งที่ 13 ของประเทศ ลัตเวียเปิดตัวครั้งแรกในการแข่งขันที่ชาโมนิกซ์ 1924 แต่ไม่ได้เข้าร่วมเลกเพลซิด 1932 เนื่องจากภาวะเศรษฐกิจตกต่ำครั้งใหญ่ ก่อนจะกลับมาแข่งขันอีกครั้งในการ์มิช-พาร์เทินเคียร์เชิน 1936 หลังจากนั้น เนื่องจากสงครามโลกครั้งที่สองลัตเวียถูกรวมเข้ากับสหภาพโซเวียต และไม่ได้แข่งขันในเซนต์มอริทซ์ 1948 ตั้งแต่กอร์ตีนา 1956 จนถึงคาลการี 1988 นักกีฬาลัตเวียลงแข่งในฐานะส่วนหนึ่งของทีมโซเวียต หลังจากการล่มสลายของสหภาพโซเวียตในปี ค.ศ. 1991 ลัตเวียได้รับเอกราชและได้เข้าร่วมการแข่งขันกีฬาโอลิมปิกฤดูหนาวทุกรายการตั้งแต่อัลเบิร์ตวิลล์ 1992 เป็นต้นมา
ผู้เข้าแข่งขัน

รายการต่อไปนี้แสดงจำนวนนักกีฬาที่เข้าร่วมการแข่งขันในแต่ละประเภทกีฬา/ประเภทการแข่งขัน
| กีฬา | ชาย | หญิง | รวม |
| --- | --- | --- | --- |
| สกีลงเขา | 1 | 1 | 2 |
| สกีข้ามทุ่ง | 1 | 1 | 2 |
| ฮอกกี้น้ำแข็ง | 25 | 0 | 25 |
| รวม | 27 | 2 | 29 |
นิวัฒน์ธำรง บุญทรงไพศาล

| นิวัฒน์ธำรง บุญทรงไพศาลม> ป.ช. ม.ว.ม. จ.ภ. |
| --- | --- |
นิวัฒน์ธำรง ใน พ.ศ. 2556

รักษาการนายกรัฐมนตรี
ดำรงตำแหน่ง 7 – 22 พฤษภาคม พ.ศ. 2557  (15 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: ยิ่งลักษณ์ ชินวัตร   (นายกรัฐมนตรี)
ถัดไป: ประยุทธ์ จันทร์โอชา  (หัวหน้าคณะรักษาความสงบแห่งชาติ)
รองนายกรัฐมนตรี
ดำรงตำแหน่ง 30 มิถุนายน พ.ศ. 2556 – 22 พฤษภาคม พ.ศ. 2557  (10 เดือน 22 วัน)ดำรงตำแหน่งร่วมกับ  ยงยุทธ วิชัยดิษฐ เฉลิม อยู่บำรุง โกวิท วัฒนะ กิตติรัตน์ ณ ระนอง ชุมพล ศิลปอาชา ยุทธศักดิ์ ศศิประภา สุรพงษ์ โตวิจักษณ์ชัยกุล ปลอดประสพ สุรัสวดี พงศ์เทพ เทพกาญจนา ยุคล ลิ้มแหลมทอง ประชา พรหมนอก
นายกรัฐมนตรี: ยิ่งลักษณ์ ชินวัตร
รัฐมนตรีว่าการกระทรวงพาณิชย์
ดำรงตำแหน่ง 30 มิถุนายน พ.ศ. 2556 – 22 พฤษภาคม พ.ศ. 2557  (10 เดือน 22 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: บุญทรง เตริยาภิรมย์
ถัดไป: ฉัตรชัย สาริกัลยะ
รัฐมนตรีประจำสำนักนายกรัฐมนตรี
ดำรงตำแหน่ง 18 มกราคม พ.ศ. 2555 – 30 มิถุนายน พ.ศ. 2556  (1 ปี 5 เดือน 12 วัน)ดำรงตำแหน่งร่วมกับ  วรวัจน์ เอื้ออภิญญกุล นลินี ทวีสิน
นายกรัฐมนตรี: ยิ่งลักษณ์ ชินวัตร
 
ข้อมูลส่วนบุคคล
เกิด: นิวัฒน์ บุญทรง 25 มกราคม พ.ศ. 2491 (77 ปี) จังหวัดพระนคร ประเทศไทย
พรรคการเมือง: พลังประชาชน (2550–2551) เพื่อไทย (2551–ปัจจุบัน)
คู่สมรส: บุณย์พัชรี สุขุมาลย์
บุตร: ณรงค์พนธ์ คทา
บุพการี: เจริญ บุญทรงไพศาล (บิดา) บุญเลียบ บุญทรงไพศาล (มารดา)

นิวัฒน์ธำรง บุญทรงไพศาล ม.ป.ช. ม.ว.ม. จ.ภ. (ชื่อเกิด นิวัฒน์ บุญทรง เกิด 25 มกราคม พ.ศ. 2491) เป็นนักการเมืองชาวไทย เคยดำรงตำแหน่งรองนายกรัฐมนตรี และรักษาการนายกรัฐมนตรี รัฐมนตรีว่าการกระทรวงพาณิชย์ และรัฐมนตรีประจำสำนักนายกรัฐมนตรี ในรัฐบาล ยิ่งลักษณ์ ชินวัตร สมาชิกสภาผู้แทนราษฎร พรรคเพื่อไทย,ประธานกรรมการบริหาร บริษัท ไอทีวี จำกัด (มหาชน) และรองประธานกรรมการบริหาร ฝ่ายภาพลักษณ์ และกิจกรรมสัมพันธ์ กลุ่มบริษัท ชิน คอร์ปอเรชั่น จำกัด (มหาชน)
ประวัติ

นิวัฒน์ธำรง หรือนิวัฒน์ เกิดเมื่อวันที่ 25 มกราคม พ.ศ. 2491 ภูมิลำเนา ณ จังหวัดพระนคร เป็นบุตรของเจริญ กับบุญเลียบ บุญทรงไพศาล สมรสกับบุณย์พัชรี บุญทรงไพศาล (เดิมชื่อ สุขุมาลย์) เป็นนักเรียนทุนแลกเปลี่ยน AFS ประเทศสหรัฐอเมริกา รุ่นที่ 5 จบการศึกษา คณะศึกษาศาสตร์ มหาวิทยาลัยศรีนครินทรวิโรฒ (ประสานมิตร) มีบุตรชายด้วยกัน 2 คน ได้แก่ ณรงค์พนธ์ บุญทรงไพศาล กับ คทา บุญทรงไพศาล
การทำงาน

นิวัฒน์ธำรงเริ่มทำงานเป็นพนักงานขาย บริษัท ไอบีเอ็ม ประเทศไทย ตั้งแต่ พ.ศ. 2517 ตำแหน่งสุดท้าย เป็นผู้จัดการฝ่ายการเงินและวางแผน เมื่อ พ.ศ. 2533 ก่อนจะลาออกไปรับตำแหน่งผู้จัดการทั่วไป บริษัท ชินวัตรคอมพิวเตอร์ แอนด์ คอมมิวนิเคชั่น จำกัด และดูแล บริษัท อินเตอร์เนชั่นแนล บรอดคาสติ้ง คอร์ปอเรชั่น จำกัด (ไอบีซี), บริษัท ชินวัตร ไดเร็คทอรี่ส์ จำกัด, บริษัท มูฟวิ่งซาวน์ด จำกัด, บริษัท ชินวัตร แซทเทลไลท์ จำกัด, บริษัท เอสซี แมทช์บ็อกซ์ จำกัด และได้รับตำแหน่ง รองประธานกรรมการบริหารกลุ่มชิน คอร์ปอเรชั่น
หลังจาก ชิน คอร์ปอเรชั่น เข้ามาเป็นผู้ถือหุ้นใหญ่ใน บริษัท ไอทีวี จำกัด (มหาชน) ในเดือนพฤศจิกายน พ.ศ. 2544 นิวัฒน์ก็ธำรงได้รับการแต่งตั้งให้ดำรงตำแหน่งประธานกรรมการบริหาร บมจ.ไอทีวี อีกตำแหน่งหนึ่ง
หลังจาก พานทองแท้ ชินวัตร บุตรชาย และพิณทองทา ชินวัตร บุตรสาวพันตำรวจโท ทักษิณ ชินวัตร ขายหุ้นชินคอร์ปให้กับกลุ่มเทมาเส็ก โฮลดิ้งส์ นิวัฒน์ธำรงได้ลาออกจากตำแหน่ง กรรมการ บมจ.ชินคอร์ป ในวันที่ 16 มีนาคม พ.ศ. 2549 โดยก่อนหน้านั้น เขาได้ขายหุ้นของตนเองทั้งหมด ตั้งแต่ปลายปี พ.ศ. 2548 ต่อมาไปอุปสมบทศึกษาพระธรรมอยู่ที่วัดป่าพุทธพจน์หริภุญไชย อำเภอเมืองลำพูน จังหวัดลำพูน ตั้งแต่ปี พ.ศ. 2550 ถึงปี พ.ศ. 2553
บทบาททางการเมือง

ในการเลือกตั้ง พ.ศ. 2554 ได้รับเลือกตั้งเป็น ส.ส. ระบบบัญชีรายชื่อ สังกัดพรรคเพื่อไทย และได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร ในการปรับคณะรัฐมนตรีเดือนมกราคม พ.ศ. 2555 โดยได้รับมอบหมายให้ทำหน้าที่กำกับดูแลสำนักงานปลัดสำนักนายกรัฐมนตรี สำนักเลขาธิการนายกรัฐมนตรี สำนักเลขาธิการคณะรัฐมนตรี สำนักงานคณะกรรมการพัฒนาการเศรษฐกิจและสังคมแห่งชาติ สำนักงานคณะกรรมการพัฒนาระบบราชการ สำนักงานพระพุทธศาสนาแห่งชาติ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ กรมประชาสัมพันธ์ บริษัท อสมท จำกัด (มหาชน) และองค์การกระจายเสียงและแพร่ภาพสาธารณะแห่งประเทศไทย และได้ลาออกจากการเป็น ส.ส. ในเดือนกุมภาพันธ์ พ.ศ. 2555 เพื่อเปิดทางให้สมาชิกในลำดับถัดไปเลื่อนขึ้นมาดำรงตำแหน่งแทน แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 5
ในเดือนมิถุนายน พ.ศ. 2556 เขาได้รับโปรดเกล้าฯ ให้พ้นจากตำแหน่งรัฐมนตรีประจำสำนักนายกรัฐมนตรี และให้ดำรงตำแหน่งรองนายกรัฐมนตรีและรัฐมนตรีว่าการกระทรวงพาณิชย์ สืบต่อจากนายบุญทรง เตริยาภิรมย์ ภายหลังจากการที่โครงการจำนำข้าวของรัฐบาล ได้รับการวิพากษ์วิจารณ์อย่างหนัก
วันที่ 7 พฤษภาคม พ.ศ. 2557 คณะรัฐมนตรีมีมติให้นิวัฒน์ธำรงปฏิบัติหน้าที่แทนนายกรัฐมนตรีหลังจากศาลรัฐธรรมนูญวินิจฉัยให้ น.ส. ยิ่งลักษณ์ ชินวัตร นายกรัฐมนตรีและรัฐมนตรี 9 คนพ้นจากความเป็นรัฐมนตรี จากการมีมติโยกย้ายถวิล เปลี่ยนศรี แต่ดำรงตำแหน่งได้เพียงแค่ 15 วัน ถูกคณะรักษาความสงบแห่งชาติรัฐประหาร จึงทำให้นิวัฒน์ธำรงและคณะรัฐมนตรีต้องพ้นจากตำแหน่ง
ในปี พ.ศ. 2567 นิวัฒน์ธำรงได้สมัครเข้ารับเลือกเป็นสมาชิกวุฒิสภา แต่ไม่ได้รับการเลือกในระดับประเทศ
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
โรงงานนาโน

โรงงานนาโน เป็น อุปกรณ์ ในความคิดของเอริค เดรซเลิอร์ (Eric Drexler) ที่จะสามารกำหนดทิศทางของปฏิกิริยาเคมี โดยการจัดตำแหน่งอย่างแม่นยำของโมเลกุลที่อยู่ในปฏิกิริยานั้น
โมเลกุลชีววิทยาบางชนิด เช่น ไรโบโซม มีคุณสมบัติที่ตรงกับโรงงานนาโน โดยพฤติกรรมของไรโบโซมเป็นดังนี้ ไรโบโซมรับคำสั่่งจาก เอ็มอาร์เอ็นเอ และทำการประกอบลำดับของกรดอะมิโนเพื่อสร้างโมเลกุลของโปรตีนตามคำสั่งนั้น
ตั้งแต่ปี พ.ศ. 2550 สภาวิจัยทางวิศวกรรมและวิทยาศาสตร์กายภาพของอังกฤษ ให้ทุนสนับสนุนการพัฒนาของ โรงงานนาโน ที่มีลักษณะคล้ายไรโบโซม
เป็นที่ชัดเจนว่า โรงงานนาโน นี้จะเป็นไปได้ในระดับที่จำกัด 
โครงการแผนกลยุทย์ทางเทคโนโลยี นำโดย สถาบันแบตเทิลเมโมเรียล (Battelle Memorial Institute) และสนับสนุนโดยหลายๆห้องวิจัยแห่งชาติของสหรัฐอเมริกา ได้สำรวจขอบเขตของเทคโนโลยีในการประกอบอะตอมอย่างแม่นยำหลายๆชนิด รวมถึง เทคโนโลยีประกอบโมเลกุลที่โปรแกรมได้ ทั้งในยุคบุกเบิก และ เทคโนโลยีที่คาดว่าจะเป็นโอกาสในระยะยาว โดยเผยแพร่รายงานนั้นออกมาใน เดือนธันวาคมของ ปี พ.ศ. 2550
ในทำนองเดียวกัน ก็ได้ใช้ชื่อของ โรงงานนาโน ในนิยายวิทยาศาสตร์ ในการอ้างถึง เครื่องจักรนาโนสารพัดชนิดที่สามารถควบคุมอะตอมได้อย่างมหัศจรรย์ ซึ่งส่วนใหญ่แล้วอาจจะเป็นไปไม่ได้ในความเป็นจริง
แหล่งข้อมูลอื่น

Nanoengineer-1 [ลิงก์เสีย] free Open-source multi-scale modeling and simulation program for nano-composites with special support for structural DNA nanotechnology
Nano-Hive: Nanospace Simulator free software for modeling nanotech entities
Foresight Institute proposes guidelines for responsible development เก็บถาวร 2017-11-08 ที่ เวย์แบ็กแมชชีน of molecular manufacturing technologies
Center for Responsible Nanotechnology
Molecular Assembler website
Rage Against the (Green) Machine เก็บถาวร 2003-12-30 ที่ เวย์แบ็กแมชชีน article originally in Wired
Government launches nano study UK EducationGuardian, 11 June 2003
"Unraveling the Big Debate over Small Machines เก็บถาวร 2004-10-11 ที่ เวย์แบ็กแมชชีน"
Paper on assembly
http://www.zyvex.com/nanotech/nano4/merklePaper.html
Kinematic Self-Replicating Machines (http://www.MolecularAssembler.com/KSRM.htm) online technical book: first comprehensive survey of molecular assemblers (2004) by Robert Freitas and Ralph Merkle
Design of a Primitive Nanofactory [ลิงก์เสีย]
Video - Nanofactory in Action เก็บถาวร 2007-04-21 ที่ เวย์แบ็กแมชชีน
Nanofactory technology เก็บถาวร 2021-09-05 ที่ เวย์แบ็กแมชชีน
Review of Molecular Manufacturing
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอคอนสวรรค์, อำเภอบ้านเขว้า, อำเภอจัตุรัส, อำเภอบำเหน็จณรงค์, อำเภอเทพสถิต และกิ่งอำเภอหนองบัวระเหว
| ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ± |
| --- | --- | --- | --- | --- | --- |
|  | กิจสังคม  | สันติ ชัยวิรัตนะ (4)* | 98,394 |  |  |
|  | กิจสังคม  | ก่ำซุง ประภากรแก้วรัตน์ (5) | 83,651 |  |  |
|  | ชาติไทย  | อร่าม โล่ห์วีระ (7)* | 76,164 |  |  |
|  | กิจสังคม  | บัวพรม ธีรกัลยาณพันธุ์ (6)* | 73,498 |  |  |
|  | ก้าวหน้า (พ.ศ. 2526)   | บุญเกิด หิรัญคำ (13)✔ | 42,898 |  |  |
|  | กิจประชาคม   | สมัคร ชาลีกุล (1)✔ | 19,231 |  |  |
|  | ประชาธิปัตย์   | ปาริชาติ ชาลีเครือ (19) | 16,269 |  |  |
|  | ชาติไทย  | ดวงพร โล่ห์วีระ (8) | 8,571 |  |  |
|  | ปวงชนชาวไทย (พ.ศ. 2525)   | พันเอก ช่วง บุญโยธา (10) | 7,826 |  |  |
|  | กิจประชาคม   | บุญหนา ขวัญศักดิ์ (3) | 3,082 |  |  |
|  | กิจประชาคม   | ถวิล วรรณชาติ (2) | 2,383 |  |  |
|  | ชาติไทย  | ทศพล ทวีผล (9) | 2,042 |  |  |
|  | แรงงานประชาธิปไตย   | ไชยยศ เวทยะเวทิน (18) | 1,954 |  |  |
|  | แรงงานประชาธิปไตย   | ศิษฎ์ เทอดคุณ (16) | 1,587 |  |  |
|  | แรงงานประชาธิปไตย   | วินัย คุณอุดม (17) | 1,563 |  |  |
|  | ปวงชนชาวไทย (พ.ศ. 2525)   | บุญเลิศ เจริญชัย (12) | 1,386 |  |  |
|  | รักไทย   | จำเนียร เพชรวิเศษ (25) | 1,333 |  |  |
|  | ก้าวหน้า (พ.ศ. 2526)   | สมบัติ ทัพประยูร (14) | 1,128 |  |  |
|  | ปวงชนชาวไทย (พ.ศ. 2525)   | มนโชติ ประสาวะเท (11) | 1,116 |  |  |
|  | ก้าวหน้า (พ.ศ. 2526)   | ชัยวัตร์ พรไตรรัตน์ (15) | 935 |  |  |
|  | ประชาธิปัตย์   | อุทัย ปราบคเชนทร์ (21) | 865 |  |  |
|  | ประชาธิปัตย์   | ชูศักดิ์ กุลธวัชวงศ์ (20) | 824 |  |  |
|  | มวลชน   | สมบูรณ์ ศิลากุล (24) | 595 |  |  |
|  | รักไทย   | อดุลย์ ตุละรัต (27) | 508 |  |  |
|  | รักไทย   | สมทรง พงศ์ศิลป์ (26) | 407 |  |  |
|  | มวลชน   | อำพร มะพงษ์เพ็ง (23) | 251 |  |  |
|  | เสรีนิยม (ประเทศไทย พ.ศ. 2525)   | ประทีป คงพันธ์รัตนา (29) | 208 |  |  |
|  | เสรีนิยม (ประเทศไทย พ.ศ. 2525)   | โสภณ พันธุนิตย์ (30) | 206 |  |  |
|  | เสรีนิยม (ประเทศไทย พ.ศ. 2525)   | มานะ แย้มจะบก (28) | 159 |  |  |
|  | มวลชน   | ราชันย์ ธีระกุล (22) | 142 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  ได้ที่นั่งจาก ชาติไทย 
: กิจสังคม  รักษาที่นั่ง
: ชาติไทย  รักษาที่นั่ง
ดูเพิ่ม

จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531